als_Latn dik_Latn sag_Latn
Tonin Frroku
Temat Kryesore
- Ndeshje e mirë e kuqebluve, që kanë qenë një skuadër krejtësisht nga Shkodral Korçarët u gëzohen 3 pikëve të marra në një stadium të boshatisur, ruhet ecuria pozitive
Skënderbeu nuk di të ndalet dhe ka grumbulluar 3 pikët e radhës në ndeshjen ndaj Vllaznisë. Në një ndeshje të ftohtë, për shkak të dyerve të mbyllura të stadiumit që ka pritur ndeshjen, ka bërë që korçarët të mos kenë në shkallët e stadiumit, ujqërit, që sërish e kanë gjetur një mënyrë për t’u ndier në fushën e lojës nga lojtarët. Fraksioni i parë i lojës, nuk ka qenë në ritmet e pritura, aq më tepër nga kroçarët që nuk mund t’ua falnin vetes një barazim në atë ndeshje. Raste të vakëta për shënim dhe një Vllazni shumë e kujdesshme, që ka bërë Skënderbeun që të mendohet mirë përpara se të zbresë në fushë për pjesën e dytë. Megjithatë, korçarët kanë arritur që në fraksionin e dytë të lojës, të shtojnë një marsh më shumë në shpejtësinë e lojës dhe sidomos në mënyrën e kërkimit të golit të avantazhit. Goli i Radas nga një goditje dënimi ka zgjatur vetëm 18 minuta, pasi është një penallti e shkaktuar nga Arapi dhe Gocaj ka barazuar shifrat nga pika e bardhë. Vetëm dy minuta më vonë, ka ardhur edhe goli i avantazhit për korçarët dhe më pas një tjetër respektivisht nga Latifi në të 75-tën dhe nga Lilaj në të 83-tën, që u kanë dhënë korçarëve një fitore me shumë vlerë.
Tri lëvizjet e Josës
Lëvizja e parë e Josës ka ardhur me mënyrën e vendosjes së ekipit në repartin e avancuar. Për Skënderbeu diçka nuk po shkonte në pjesë të parë me Martins në majë të sulmit si dhe me Prognin nga e djathta e Berishën nga krahu tjetër. E thënë ndryshe, me këtë vendosje mbrojtja shkodrane e ka pasur më të lehtë të mbyllë në kohë të gjitha “zonat”. Në kushte të tilla Josa ka vendosur të kalojë Prognin diku pas Martins dhe Lilajn e ka vendosur mesfushor të krahut të djathtë. -Lëvizja e dytë është bërë kur po luhej minuta e 70’ dhe trajneri Josa ka larguar nga loja Berishën që në këtë takim ka qenë krejt i fshehur në lojë. Latifi zë vendin e tij dhe duket që ka qenë një lëvizje që nuk ka qenë kokë për kokë pasi Latifi ka shkuar në sulm në krah të Martins dhe Progni ka shkuar në vendin e Berishës në të majtë. Manovër që duhet thënë se ka funksionuar jo keq edhe për atë se skuadra ka filluar të shtyjë më tepër tek porta shkodrane. -Lëvizja e tretë ka ardhur kur ishte minuta e 77’ dhe trajneri i korçarëve ka nxjerrë jashtë loje Martins, lojtar që nuk ka qenë në ditën e tij dhe në fushë është futur Sefa, duke bërë një zëvendësim kokë për kokë. Lëvizje që vërtetë ka qenë e tillë, por lushnjari i Skënderbeut duke zbritur deri në mesfushë ka marrë më vete gjatë gjithë kohës deri në dy shkodranë, duke krijuar kështu zona të shumta për Latifin, por edhe për Lilaj e Progni nga ana tjetër. Me pak fjalë, ashtu si manovra e dytë dhe e tretë i kanë dhënë më tepër frymëmarrje lojës së Skënderbeut.
Shënon Lila: S’ka vlerë nëse s’fitojmë
Edhe pse ka vuajtur shumë me skuadrën e re, ai ia ka arritur që të zbresë në fushë për të ndihmuar ekipin e tij. Andi Lila, mbrojtësi Kombëtares shqiptare ka arritur të shënojë dje një gol në Serie A ndaj Sasuolos. Lila është transferuar në kampionatin italian të futbollit gjatë merkatos së janarit, dhe menjëherë sapo arriti të debutojë me Parmën në një ndeshje të Kupës së Italisë kundër Kaljarit, lojtari kuqezi pësoi një tërheqje që e ka mbajtur dy muaj larg fushave të lojës. Nuk u dorëzua Lila, ashtu si edhe Parma që përtej vështirësive ekonomike u kthye të luajë. Andi Lila është përzgjedhur si titullar nga trajneri verdhebluve Donadoni, dhe e shpërbleu në mënyrë të shkëlqyer besimin e trajnerit duke u vlerësuar si një ndër më të mirët në fushën e lojës. Pas ndeshjes disa nga mediat më të njohura e kanë vlerësuar me notën 6.5, që ishte më e larta në skuadrën e Donadonit. Mbrojtësi jonë është shprehur i lumtur për golin, por jo për rezultatin final. “Jam i lumtur, por nëse në fund nuk fitojmë besoj se nuk vlen shumë. Tani duhet të mendojmë për ndeshjen e ardhshme. Tani për momentin jam mirë, por skuadra po kalon një moment të vështirë. Kam qenë i pafat në ndeshjen e parë, por tashmë dua të jap më të mirën time, ndeshje pas ndeshje. Duhet të falënderoj dhe trajnerin Donadoni, i cili më hodhi në fushë nga minuta e parë. Jam i lumtur që po stërvitem me një trajner kaq të famshëm”, u shpreh Lila.
Gazeta 'Shekulli' iu kërkon gjithë lexuesve të saj, që mundësisht të mos përdorin sharje, fyerje denigruese ndaj dinjitetit njerëzor nëpër komente. Në vend të tyre, faktet dhe argumentet tuaja logjike mund të jenë shumë më të fuqishme pa to. Me respekt dhe falemnderit për pjesëmarrjen tuaj, mjaft të vlefshme në punën tonë!
Ftojmë lexuesit, që nëse kanë opinione mbi shkrimet e botuara te 'Shekulli' apo mbi tema të tjera të lira, mund të na kontaktojnë në adresën: komente@shekulli.com.al
szl_Latn als_Latn als_Latn als_Latn als_Latn als_Latn als_Latn als_Latn als_Latn als_Latn